หงส์เอาอีกแล้ว
หงส์แดง ลิเวอร์พูล ทีมของเจอร์เกน คลอปป์ กุนซือชาวเยอรมัน ทำเรื่องง่ายให้เป็นเรื่องยากอีกแล้ว เมื่อล่าสุดนำห่าง 3–0 อยู่ดีๆ ตั้งแต่ครึ่งแรก แต่เล่นไปเล่นมากลับช็อตไปเอง ดื้อๆในครึ่งหลัง ก่อนถูกเซบีญาตามไล่เจ๊าสุดมัน 3–3 ในศึกแชมเปียนส์ลีก กลุ่มอี เมื่อคืนวันอังคารที่ผ่านมา,ลิเวอร์พูลโยนโอกาสผ่านเข้ารอบ 16 ทีมสุดท้ายตั้งแต่เนิ่นๆ ทิ้งลงโถส้วมอย่างน่าเสียดาย ทั้งที่น่าจะเก็บชัยชนะได้แบบสบายๆ หลังบุกมานำห่างเจ้าบ้านก่อนถึง 3-0 ตั้งแต่ครึ่งชั่วโมงแรกของเกม จากการเหมาคนเดียว 2 ประตูของโรแบร์โต ฟีร์มิโน ในนาทีที่ 2 กับ 30 และบวกกับอีก 1 ลูก จากการโหม่งของซาดิโอ มาเน ในนาทีที่ 22,หากลิเวอร์พูลเก็บสามคะแนนเต็มในเกมนี้ได้ พวกเขาก็จะผ่านเข้าสู่รอบ 16 ทีมสุดท้ายทันที,แต่แล้วหงส์แดงก็ปล่อยชัยชนะหลุดมือไปอย่างไม่น่าเชื่อ เมื่อโดนทีเด็ดของเซบีญายิงสามประตูรวดในครึ่งหลัง จากวิสซาม เบน เยดแดร์ เหมาคนเดียวสองลูก ในนาที 51 กับ 60 (จุดโทษ) ก่อนที่กิโด ปิซาร์โร จะกดประตูตีเสมอในช่วงทดเจ็บนาทีที่ 3,หลังเกม เจอร์เกน คลอปป์ กุนซือเลือดดอยทช์ของลิเวอร์พูล ออกมาตำหนิลูกทีมว่าหยุดเล่นฟุตบอลไปเองดื้อๆในครึ่งหลัง ชี้ผลเสมอนัดนี้ก็เหมือนแพ้,มันรู้สึกเหมือนเราแพ้ แต่เราไม่แพ้ ครึ่งแรกกับครึ่งหลังคนละอย่างกันเลย เราเล่นได้ดีมากๆในครึ่งแรก แต่ครึ่งหลังเราเล่นได้ไม่ดีเลย เราหยุดเล่นกันไปเองในครึ่งหลัง เราปล่อยให้พวกเขากลับมาสู่เกม ที่จริงเรามีอาวุธเด็ด นั่นคือการเล่นฟุตบอล แต่เราทำมันไม่ได้เลยในครึ่งหลัง จนกระทั่งเรามาเสียประตูที่ 2 มันโอเคที่เรามีความมั่นใจหลังเล่นกันได้อย่างยอดเยี่ยมในครึ่งแรก แต่ปัญหาที่แท้จริงคือเราหยุดเล่นกันไปเอง เราน่าจะปิดเกมได้ ความผิดพลาดหลักของเราคือเราไม่เล่นฟุตบอล เราเล่นเฉื่อย และถอยไปตั้งรับกันลึกเกินไปหน่อย กุนซือหงส์แดงกล่าว,อย่างไรก็ตาม คลอปป์เชื่อว่านี่ไม่ใช่ปัญหาทางด้านจิตใจของลูกทีมของเขาอย่างแน่นอน,ต้องยอมรับครับว่าลิเวอร์พูลเป็นทีมที่เล่นเกมรุกได้ดุดันน่ากลัว แต่เกมรับกลับเล่นกันไม่ได้เรื่อง บทจะเสียประตูก็เสียกันง่ายๆ,เรียกว่ายิงประตูคู่แข่ง 3-4 ลูก ก็พร้อมจะเสียประตูให้คู่ต่อสู้ 3-4 ลูกเช่นกัน,เกมเยือนถิ่นรามอนซานเชซ ปิซฮวนนัดนี้ ลิเวอร์พูลยังคงไร้โจเอล มาติป ปราการหลังชาวแคเมอรูน ที่บาดเจ็บ ทำให้คลอปป์ต้องส่งเดยัน ลอฟเรน กับรักนาร์ คลาวาน ยืนเป็นเซ็นเตอร์ฮาล์ฟคู่กัน,เท่านั้นไม่พอ คลอปป์ยังส่งลอเรน คาริอุส ลงมาเฝ้าเสาแทนซิมง มิโญเลต์ ที่โดนดร็อป เป็นตัวสำรอง ซึ่งสุดท้าย คาริอุสก็กลายเป็นประตูน้ำ โดนยิงทีไรเป็นเข้า,อย่างที่ทราบกันดีว่าตำแหน่งผู้รักษาประตูถือเป็นอีกหนึ่งจุดอ่อนของทีมหงส์แดงชุดนี้ ซึ่งคลอปป์ต้องเร่งหานายทวารตัวใหม่เข้ามาเสริมทัพโดยด่วนในช่วงเปิดตลาดเดือน ม.ค.นี้,นอกจากนี้ อัลแบร์โต โมเรโน แบ็กซ้ายเลือดสแปนิช ก็เป็นอีกคนที่สมควรโดนตำหนิเช่นกัน เพราะเล่นพลาดจนมีส่วนทำให้ทีมเสียสองประตูในเกมนี้,โมเรโนทำทีมเสียฟรีคิกแบบไม่จำเป็น จนนำมาสู่ลูกโหม่งตีไข่แตก 1-3 ของวิสซาม เบน เยดแดร์ ไม่เพียงเท่านั้น โมเรโนยังทำทีมเสียจุดโทษอีก ก่อนที่เบน เยดแดร์ จะสังหารเข้าไป แม้ต้องยิงจุดโทษถึงสองครั้งก็ตาม,หากลิเวอร์พูลยังขืนเล่นเกมรุกดีแต่เกมรับแย่แบบนี้ คงเป็นเรื่องยากที่จะประสบความสำเร็จมีถ้วยแชมป์ติดมือในฤดูกาลนี้.,หมวดแซม
ลิเวอร์พูลโยนโอกาสผ่านเข้ารอบ 16 ทีมสุดท้ายตั้งแต่เนิ่นๆทิ้งลงโถส้วมอย่างน่าเสียดาย
ลิเวอร์พูล,คล็อปป์,เจอร์เกน คลอปป์,เยอร์เกน คลอปป์,ตะลุยฟุตบอลโลก